b'\n_START_ARTICLE_\nAtestuotas vadybos konsultantas\n_START_PARAGRAPH_\nAtestuotas vadybos konsultantas (angl. Certified Management Consultant, CMC) \xe2\x80\x93 pasaulyje pripa\xc5\xbeinta auk\xc5\xa1\xc4\x8diausio lygio vadybos konsutatnt\xc5\xb3 kvalifikacija. Tarptautin\xc4\x97s vadybos konsultavimo institut\xc5\xb3 tarybos (ICMCI) sukurtas ir apibr\xc4\x97\xc5\xbetas CMC standartas prigijo visame pasaulyje. Sertifikatas yra suteikiamas tik profesionaliems konsultantams, o CMC kvalifikacijos \xc4\xafgijimo tvark\xc4\x85 grie\xc5\xbetai kontroliuoja ICMCI ir garantuoja, kad jos akredituoti nacionaliniai institutai atitinka tarptautinio standarto reikalavimus._NEWLINE_ICMCI reikalauja, kad vadybos konsultantai, siekiantys CMC turi atitikti \xc5\xa1iuos kriterijus: verslo konsultavimo profesij\xc4\x85 atitinkantis i\xc5\xa1silavinimas, konsultavimo darbo patirtis, nuolatinis darbas verslo konsultavimo srityje bei ne\xc5\xa1ali\xc5\xa1kumas. Vadybos sertifikatas suteikiamas penkeriems metams, v\xc4\x97liau tenka v\xc4\x97l \xc4\xafrodyti atitikim\xc4\x85 standartams, o tai skatina nuolatin\xc4\xaf konsultant\xc5\xb3 tobul\xc4\x97jim\xc4\x85 ir \xc5\xbeini\xc5\xb3 atnaujinim\xc4\x85.\n_START_SECTION_\nLietuvoje\n_START_PARAGRAPH_\nLietuvoje kuriasi stiprus profesionali\xc5\xb3 verslo konsultant\xc5\xb3 branduolys. 2011 m. buvo \xc4\xafteikti pirmieji CMC sertifikatai 28 Lietuvos verslo konsultantams._NEWLINE_Vadybos konsultant\xc5\xb3 profesija Lietuvoje egzistuoja apie 18 met\xc5\xb3, taigi yra nema\xc5\xbeai tikr\xc5\xb3 profesional\xc5\xb3. Ta\xc4\x8diau reikia pripa\xc5\xbeinti, kad vadybos konsultavimo niekas sistemi\xc5\xa1kai nesimok\xc4\x97. O Vakar\xc5\xb3 Europos \xc5\xa1alyse tokie mokymai vyksta jau pora de\xc5\xa1imtme\xc4\x8di\xc5\xb3, tod\xc4\x97l j\xc5\xb3 patirtis mums labai vertinga.'